નવી દિલ્હી, 19 ઓગષ્ટ: આજના સૌથી મોટા સમાચાર એ છે કે પાકિસ્તાનની સાથે હાલમાં વાતચીત શરૂ થવાની સંભાવના સોમવારે એક નાટકીય ઘટનાક્રમ હેઠળ સમાપ્ત થઇ ગઇ. શાંતિ સમજૂતિની ઠીલ્લી ઊડાવીને સતત સરહદ પર પાકિસ્તાન દ્વારા સિઝફાયરનું ઉલ્લંઘન અને કાશ્મીરના અલગતાવાદીને મહત્વ નહીં આપતા ભારતે 25 ઓગષ્ટના રોજ યોજાનારી વિદેશ સચિવ સ્તરની વાર્તા રદ કરી દીધી છે. પરંતુ કાશ્મીરી અલગતાવાદી નેતાઓ અને પાકિસ્તાન આ બેઠક કરવાની જીદ પર અડ્યા છે. મંગળવારે પાકિસ્તાની ઉચ્ચાયુક્ત અબ્દુલ બાસિત સાથે કાશ્મીરના અલગતાવાદી નેતાઓ મુલાકાત જારી રાખી શકે છે. કાશ્મીરના અલગાવવાદી નેતા ઉમર ફારુખ અને સૈયદ અલી શાહ ગિલાની મંગળવારે અબ્દુલ બાસિત સાથે મુલાકાત કરી શકે છે.